L 70/12 Den Europæiske Unions Tidende 14.3.2015 KOMMISSIONENS GENNEMFØRELSESFORORDNING (EU) 2015/428 af 10. marts 2015 om ændring af forordning (EØF) nr. 2454/93 og forordning (EU) nr. 1063/2010 for så vidt angår oprindelsesregler i forbindelse med arrangementet med generelle toldpræferencer og præference- toldforanstaltninger for visse lande eller territorier EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (?), særlig artikel 247, og ud fra følgende betragtninger: (1) — Kommissionens forordning (EØF) nr. 2454/93 (?), som ændret ved forordning (EU) nr. 1063/2010 () og gennemførelsesforordning (EU) nr. 530/2013 (), skabte grundlag for en reform af den måde, hvorpå varers oprindelse bekræftes med henblik på anvendelse af Unionens arrangement med generelle toldpræferencer (»GSP«). Reformen indførte et system, hvor de eksportører, som de præferenceberettigede lande eller medlemsstaterne registrerer til formålet, selv står for certificeringen af varers oprindelse; dette systems indførelse blev udskudt til den 1. januar 2017. Princippet bag reformen er, at eksportørerne bør forsyne deres kunder direkte med udtalelser om oprindelse, eftersom de bedst ved, hvilken oprindelse deres produkter har. For at give de præferencebe- rettigede lande og medlemsstaterne mulighed for at registrere eksportører påligger det Kommissionen at oprette et elektronisk system for registrerede eksportører (;REX-systemet«). (2) — Yderligere krav vedrørende REX-systemet er blevet præciseret. Disse krav gør det nødvendigt at ændre en række bestemmelser om GSP-oprindelsesreglerne. (3) — Norge og Schweiz indrømmer også ensidige toldpræferencer til indførsler fra præferenceberettigede lande. I forbindelse med de drøftelser mellem Kommissionen og Norge og Schweiz, som er blevet ført i overensstemmelse med den bemyndigelse, som Kommissionen har fået af Rådet til at genforhandle de eksisterende aftaler (?) med disse to lande vedrørende gensidig anerkendelse af erstatningsoprindelsesbeviser og udvidelse af den bilaterale kumulation til materialer med oprindelse i Norge og Schweiz, er det blevet aftalt, at Norge og Schweiz også skal anvende systemet med registrerede eksportører og REX-systemet. Samme mulighed bør tilbydes Tyrkiet, når landet opfylder visse betingelser, som er fastlagt i forordning (EØF) nr. 2454/93. Der bør derfor foretages de nødvendige justeringer med henblik på at sikre, at samarbejdet mellem Unionen, Norge, Schweiz og Tyrkiet fungerer tilfredsstillende. (4) —En importør, der benytter en udtalelse om oprindelse, bør kunne kontrollere gyldigheden af det registrerede eksportørnummer for den registrerede eksportør, der har udfærdiget udtalelsen. Oplysningerne i REX-systemet bør derfor offentliggøres på et offentligt websted. (5) — De eksisterende regler om systemet med registrerede eksportører finder anvendelse fra den 1. januar 2017. For at undgå, at disse regler ændres i forbindelse med deres gennemførelse, bør de ændringer, der indføres med denne forordning, finde anvendelse før denne dato. () EFTL 302 af 19.10.1992,s. 1. (?) Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks (EFT L 253 af 11.10.1993, s. 1). () Kommissionens forordning (EU) nr. 1063/2010 af 18. november 2010 om ændring af forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EUT L 307 af 23.11.2010, s. 1). (') Kommissionens gennemførelsesforordning (EU) nr. 530/2013 af 10. juni 2013 om ændring af forordning (FØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EUT L 159 af 11.6.2013, s. 1). (') Rådets afgørelse 2001/101/EF af 5. december 2000 om godkendelse af en aftale i form af brevveksling mellem Det Europæiske Fællesskab og hvert enkelt af de EFTA-lande, der indrømmer toldpræferencer inden for det generelle toldpræferencearrangement (Norge og Schweiz), om fastlæggelse af, at varer, der indeholder et element med oprindelse i Norge eller Schweiz, ved deres ankomst til Det Europæiske Fællesskabs toldområde behandles som varer, der indeholder et element af fællesskabsoprindelse (gensidig aftale) (EFT L 38 af 8.2.2001, s. 24).